Zárthelyi feladatok számítógép-hálózatok tárgyból
Minden kérdésnél 1 pont szerezhető, összetett kérdéseknél részpont is kapható.  Nem működő UNIX parancs nem ér pontot. Figyelem! A kérdések közül egyet áthúzhat.  Az értékelésnél csak az első 15 át nem húzott kérdést vesszük figyelembe.  Ahhoz, hogy a ZH a vizsgába beszámítson, legalább a pontok 60%-át, azaz 9 pontot kell megszerezni.  A zárthelyi megírása, sőt beadása sem kötelező.  Ez csak egy lehetőség, de ugyanakkor csak egy lehetőség, pótZH nem lesz.  A be nem adott vagy gyenge eredményű ZH nem jelent hátrányt a vizsgán, sőt a beszámíthatóság határát elérő ZH esetén is a hallgató dönti el, hogy kéri-e a ZH eredmény beszámítását vagy sem.
A feladatok kidolgozására rendelkezésre álló idő 40 perc, amely 5 perccel meghosszabbítható, ha a hallgatók példamutatóan viselkednek.
1.	Hogyan működik a p perzisztens CSMA protokoll?
2.	UNIX alatt állítsa be a programom nevű file jogosultságait úgy, hogy a tulajdonosa tudja írni, olvasni, végrehajtani, a csoporttársak csak végrehajtani tudják, mások pedig semmit sem tehessenek vele!
3.	Fordítsa le a zh.c nevű C nyelvű forrásprogramot úgy, hogy a program nyomkövethető legyen és a jeles nevű file-ba kerüljön.
4.	Az előző feladatban szereplő programot töltse be a gdb nyomkövető programba, helyezzen el egy töréspontot a 10. sorba, futtassa a programot, majd amikor az megáll, törölje a töréspontot!
5.	Az Internet Protokollban mivel azonosítják egymást a számítógépek.  Mit tud ennek az azonosítónak a hosszáról, kanonikus írásmódjáról? (A 4-es verzió elég!)
6.	IP protokoll esetén milyen módon biztosítják azt, hogy egy datagramm még hibás útvonalválasztás esetén se keringhessen korlátlan ideig a hálózatban?
7.	Ismertesse az alhálózati forgalomirányítás/útvonalválasztás (subnet routing) algoritmusát!
8.	A TCP hogyan képes a nem megbízható IP datagramm szolgáltatásra építve megbízható összeköttetést nyújtani? Milyen mezőket, hogyan használ hozzá?
9.	Soroljon fel legalább 5 ICMP üzenetet!
10.	Hol található a MAC alréteg, és mi a feladata?
11.	Miért (mihez, mikor) van szükség az ARP-re?  (Írja le ezt a szituációt!)
12.	Mit tud a RIP-ről? (Amit tud, írja le.)
13.	Az IP protokoll 4-es verziója esetén milyen lehetőségem van, hogy különbséget tegyek a datagrammok között annak megfelelően, hogy mit hordoznak. (pl. IP feletti hangátvitel szemben egy file letöltéssel)
Súgás: 2 félét is említsen!
14.	Írjon legalább 5 szempontot (célt), amit a tervezőknek figyelembe kellett venni az IP protokoll 6-os verziójának kidolgozásakor.
15.	Mit tud a TCP kapcsolat felépítéséről? Rajzot és magyarázatot is kérek!
16.	Mi a DoS támadások alapvető jellemzője? (Nem egy konkrét támadást kérek, hanem azt, hogy ez a típusú támadás mivel okoz kárt!)